अजय देवगन ने एक बार फिर दिखाया अपना पुराना स्टाइल, 'दे दे प्यार दे' का फर्स्ट लुक रिलीज  
'दे दे प्यार दे' का फर्स्ट लुक रिलीज
अजय देवगन हैं लीड रोल में
तब्बू भी हैं फिल्म में
बॉलीवुड एक्टर अजय देवगन (Ajay Devgn) एक बार फिर अपने पुराने सुपरहिट अंदाज में नजर आए हैं. अजय देवगन अपनी पहली फिल्म 'फूल और कांटे' में बाइक पर स्ट्रेच करते नजर आए थे, और उसके बाद यह उनका सिग्नेचर स्टेप बन गया. जब भी अजय देवगन (Ajay Devgn) इस स्टेप को करते हैं तो फिल्म सुपरहिट हो ही जाती है. अजय देवगन 'दे दे प्यार दे (De De Pyaar De)' के फर्स्ट लुक पोस्टर में ऐसा ही पोज करते नजर आ रहे हैं. इस तरह यह पोस्टर बहुत ही दिलचस्प बन पड़ा है. 
A post shared by Ajay Devgn (@ajaydevgn) on Mar 21, 2019 at 8:45pm PDT
बॉलीवुड एक्टर अजय देवगन (Ajay Devgn) की फिल्म 'दे दे प्यार दे (De De Pyaar De)' का पोस्टर रिलीज हो गया है. इस कॉमेडी फिल्म में रकुल प्रीत सिंह (Rakul Preet Singh) और तब्बू (Tabu) भी प्रमुख भूमिकाओं में हैं. अजय देवगन (Ajay Devgn) ने ट्विटर पर पोस्टर साझा करते हुए लिखा, "इसे घर पर दोहराने की कोशिश न करें. 'दे दे प्यार दे' 17 मई से सिनेमाघरों में."
'दे दे प्यार दे (De De Pyaar De)' के पोस्टर में अजय देवगन लेग स्पिलिट स्टंट करते नजर आ रहे हैं जबकि तब्बू और रकुल कारों पर बैठी हुई हैं. अकिव अली द्वारा निर्देशित इस फिल्म के निर्माता भूषण कुमार, कृष्ण कुमार, लव रंजन और अंकुर गर्ग है. इसमें जिमी शेरगिल भी नजर आएंगे. लव रंजन को 'प्यार का पंचनामा' और 'सोनू के टीटू की स्वीटी' जैसी फिल्मों के लिए पहचाना जाता है.